**OŠ KAŠTANJER PULA**

Rimske centurijacije 29, Pula

KLASA:110-04/16-01/01

URBROJ:2168-02-01-16-02

U Puli, 20.10. 2016. godine

**JAVNI POZIV**
za dostavu prijava za stručno osposobljavanje za rad bez zasnivanja radnog odnosa u
**OŠ Kaštanjer Pula**

**Članak 1.**Na temelju Zakona o poticanju zapošljavanja („Narodne novine“ br. 57/12, 120/12), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje Područnog ureda u Puli (u nastavku: HZZ), **OŠ KAŠTANJER PULA**  iskazuje interes i potrebu za prijem polaznika za stručno osposobljavanje za rad bez zasnivanja radnog odnosa.

**Članak 2.
OŠ KAŠTANJER PULA** iskazuje interes i potrebu za stručno osposobljavanje za rad bez zasnivanja radnog odnosa (u daljnjem tekstu: stručno osposobljavanje) u stručnim službama Škole putem Hrvatskog zavoda za zapošljavanje, Područnog ureda u Puli (u daljnjem tekstu: HZZ).

Uvjete za prijavu na ovaj Javni poziv ostvaruju:

-nezaposlene osobe bez radnog iskustva u zvanju za koje su se obrazovale, osobe koje se u evidenciji tijela nadležnog za vođenje evidencije o nezaposlenima, kao nezaposlene osobe vode duže od trideset dana i koja bez obzira na razdoblje ukupno evidentiranog staža u mirovinskom osiguranju nemaju više od jedne godine staža u zvanju za koje su se obrazovale, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja,

- osobe sa završenim preddiplomskim, diplomskim ili integriranim preddiplomskim i diplomskim sveučilišnim studijem, odnosno preddiplomskim ili specijalističkim diplomskim stručnim studijem koje prema članku 59. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo.

**Članak 3.**
Stručno osposobljavanje će se odvijati u trajanju od 12 mjeseci, u punom radnom vremenu, pet radnih dana, od po osam sati, tjedno, kako slijedi:

**UČITELJ RAZREDNE NASTAVE**  (m/ž)
Izvršitelja: 1
Potrebna stručna sprema: **VSS**

Potrebno zvanje: **magistra primarne edukacije**

**Članak 4.**
Kandidati/kinje koji ispunjavaju tražene uvjete dužni su uz prijavu dostaviti:
- kratki životopis
 - presliku dokaza o državljanstvu
 - presliku diplome o stručnoj spremi

* presliku radne knjižice (stranice 1,2 i 3 te podaci o zaposlenju i stažu) ili potvrdu o podacima evidentiranim u matičnoj evidenciji HZMO
- uvjerenje da se protiv kandidata ne vodi kazneni postupak – **ne starije od 30 dana**

Prijave s dokazima o ispunjavanju traženih uvjeta dostavljaju se na adresu: **OŠ KAŠTANJER PULA, Rimske centurijacije 29, 52100 Pula** s naznakom „ ZA JAVNI POZIV“, od 20**. listopada 2016**. z**aključno do 28. listopada 2016. godine.**

 **Članak 5.**
Stručno osposobljavanje za rad bez zasnivanja radnog odnosa obavlja se:
- na temelju pisanog ugovora o stručnom osposobljavanju za rad bez zasnivanja radnog odnosa

- prema programu stručnog osposobljavanja za rad

- pod vodstvom mentora

Prije sklapanja ugovora kandidati/inje mogu biti pozvani na razgovor.
Doprinose za mirovinsko i zdravstveno osiguranje i zaštitu na radu snosi HZZ.
Polazniku stručnog osposobljavanja za rad Hrvatski zavod za zapošljavanje isplaćuje novčanu pomoć u visini neoporezivog dijela studentske stipendije koja trenutno iznosi 2.400,00 kn mjesečno po potvrđenoj prisutnosti stručnom osposobljavanju za rad i troškove prijevoza u visini stvarnog troška, a u maksimalnom iznosu do 1.000,00 kn.

Hrvatski zavod za zapošljavanje ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

**Članak 6.**

Rezultati Javnog poziva o izboru kandidata objavit će se na web stranici Škole.

 Ravnateljice Škole:

 Nada Crnković, prof